**GRAD OSIJEK**

**NATJEČAJ**

**ZA PRIJAM U SLUŽBU NA RADNA MJESTA: VIŠI STRUČNI SURADNIK – VJEŽBENIK I VIŠI STRUČNI SURADNIK U UPRAVNOM ODJELU ZA FINANCIJE I NABAVU**

KLASA: 112-01/20-01/14

URBROJ: 2158/01-04-04/02-20-7

Osijek, 12. studenoga 2020.

Na temelju članka 19. stavka 1. i članka 86. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnik Upravnog odjela za financije i nabavu Grada Osijeka raspisao je natječaj koji je objavljen na stranicama Narodnih novina br. 123/2020 od 11. studenoga 2020. za radna mjesta:

1. **VIŠI STRUČNI SURADNIK – vježbenik:**

u Upravnom odjelu za financije i nabavu Grada Osijeka

1 izvršitelj/ica na određeno vrijeme

**OPIS POSLOVA:**

Koordinira uspostavu, razvoj i provedbu zadaća sustava unutarnjih kontrola na razini Grada Osijeka, proračunskih korisnika i trgovačkih društava u vlasništvu Grada Osijeka. Organizira uspostavu provedbe Zakona o fiskalnoj odgovornosti, prijedlozima i izradom akata, popisom i razradom poslovnih procesa nužnih za kvalitetno financijsko upravljanje, priprema, organizira i popunjava upitnik za sastavljanje Izjave o fiskalnoj odgovornosti te zajedno s čelnikom priprema dokumentaciju za sastavljanje i predaju Izjave o fiskalnoj odgovornosti. Provjerava i analizira Izjavu i upitnik o fiskalnoj odgovornosti obveznika predaje Izjave o fiskalnoj odgovornosti te sastavlja Plan otklanjanja slabosti i nepravilnosti te izvješća o otklonjenim slabostima i nepravilnostima utvrđenim za prethodnu godinu za Grad Osijek. Izrađuje i koordinira izradu Izjave o fiskalnoj odgovornosti na razini Grada, kontrolira Izjave o fiskalnoj odgovornosti kod proračunskih korisnika i trgovačkih društava u vlasništvu Grada te uočene nepravilnosti prijavljuje Povjerljivoj osobi za unutarnje prijavljivanje nepravilnosti, sudjeluje u obavljanju poslova Odjela vezano uz fiskalnu odgovornost te praćenja i kontroliranja Izjava o fiskalnoj odgovornosti proračunskih korisnika, obavlja poslove kontrole namjenskog trošenja sredstava kod korisnika proračuna te surađuje sa Središnjom harmonizacijskom jedinicom za razvoj sustava unutarnjih kontrola Ministarstva i unutarnjom revizijom. Prati propise iz nadležnosti financija i sustava unutarnjih financijskih kontrola, uspostavlja, vodi i kontrolira registar Ugovora, te zadane poslove iz djelokruga financijske operative. Obavlja i druge poslove koje mu odredi pročelnik ili pomoćnik pročelnika zadužen za to područje.

**Podaci o plaći:**

Plaća za navedeno radno mjesto se utvrđuje umnoškom koeficijenta složenosti poslova koji za ovo radno mjesto iznosi 2,08 i osnovice koja iznosi 4.282,00 kn, uvećan za 0,5% za svaku navršenu godinu radnog staža.

Sukladno članku 12. Zakona o plaćama u lokalnoj i područnoj (regionalnoj) samoupravi (NN br. 28/10) za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

1. **VIŠI STRUČNI SURADNIK :**

u Upravnom odjelu za financije i nabavu Grada Osijeka,

Odsjek financijske operative i gradskih prihoda

1 izvršitelj/ica na neodređeno vrijeme

**OPIS POSLOVA:**

Priprema obračun, kontrolu dokumenata i sve zakonske obrasce u svezi Zakona o porezu na dodanu vrijednost, obavlja poslove obračuna PDV-a te izvještava Poreznu upravu prema propisima koji uređuju utvrđivanje i plaćanje poreza na dodanu vrijednost te administrativnu suradnju na području poreza na dodanu vrijednost te obavlja i druge složenije poslove nadzora obračuna i naplate poreza, radi utvrđivanja činjenica bitnih za oporezivanje prema poreznim propisima, a naročito prema propisima koji uređuju utvrđivanje i plaćanje poreza na dodanu vrijednost te administrativnu suradnju na području poreza na dodanu vrijednost. Organizira i kontrolira pravovremenu naplatu prihoda Grada Osijeka (inicira, pokreće i prati postupak prisilne naplate potraživanja te izrađuje prijedlog otpisa potraživanja prema naknadama), vodi evidenciju o svim poduzetim mjerama naplate i izrađuje analize za potrebe Gradskog vijeća, Gradonačelnika i pročelnika. Kontrolira zaduživanje ugovora prema naknadama i izdavanje izlaznih računa i e-računa, uplatnica i drugo, organizira poslove slanje opomena dužnicima, pokretanje ovršnih postupaka i drugih radnji neophodnih za učinkovitu naplatu gradskih prihoda, po potrebi provodi kontrole knjiženja uplata na izvodu žiro – računa Grada Osijeka te provjerava dužnike prije isplate sredstava po Javnim pozivima te sudjeluje i daje prijedloge za razvoj i primjenu aplikativnih rješenja u nadležnosti Odjela. Obavlja i druge poslove koje mu odredi pročelnik ili pomoćnik pročelnika zadužen za to područje.

**Podaci o plaći:**

Plaća za navedeno radno mjesto se utvrđuje umnoškom koeficijenta složenosti poslova koji za ovo radno mjesto iznosi 2,08 i osnovice koja iznosi 4.282,00 kn, uvećan za 0,5% za svaku navršenu godinu radnog staža.

**OBAVIJESTI I UPUTE:**

**Način obavljanja prethodne provjere znanja i sposobnosti te područja i izvori za pripremanje kandidata za provjeru**

Prethodna provjera znanja koja obuhvaća područje lokalne samouprave i financija, obavit će se pisanim testiranjem.

Poznavanje rada na računalu (MS Office paket) utvrdit će se pisanim testiranjem.

**Pravni i drugi izvori provjere znanja:**

**Za radno mjesto pod brojem 1.**

* Zakon o lokalnoj i područnoj (regionalnoj) samoupravi

("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19)

* Zakon o proračunu ("Narodne novine" br. 87/08, 136/12 i 15/15)
* Zakon o financiranju jedinica lokalne i područne (regionalne) samouprave ("Narodne novine" br. 127/17)
* Zakon o sustavu unutarnjih kontrola u javnom sektoru ("Narodne novine" br. 78/15 i 102/19)
* Pravilnik o sustavu unutarnjih kontrola u javnom sektoru ("Narodne novine" br. 58/16)
* Zakon o fiskalnoj odgovornosti ("Narodne novine" br. 111/18 i 41/20)
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila ("Narodne novine" br. 95/19)

**Za radno mjesto pod brojem 2.**

* Zakon o lokalnoj i područnoj (regionalnoj) samoupravi

("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19)

* Zakon o proračunu ("Narodne novine" br. 87/08, 136/12 i 15/15)
* Uredba o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja ("Narodne novine" br. 52/13 i 94/14)
* Zakon o porezu na dodanu vrijednost ("Narodne novine" br. 73/13, 99/13, 148/13, 153/13, 143/14, 115/16, 106/18 i 121/19)
* Zakon o provedbi ovrhe na novčanim sredstvima ("Narodne novine" br. 68/18, 2/20, 46/20, 47/20 i 83/20)
* Zakon o elektroničkom izdavanju računa u javnoj nabavi (''Narodne novine'' br. 94/18)

Smatra se da je kandidat koji nije pristupio prethodnoj provjeri znanja povukao prijavu na natječaj.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.

Vrijeme održavanja prethodne provjere znanja kandidata bit će objavljeno na ovoj web stranici te na oglasnoj ploči Grada Osijeka, najkasnije pet dana prije održavanja provjere.

U nastavku slijedi tekst javnog natječaja.

**

REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | GRAD OSIJEK  Upravni odjel za financije i nabavu |

KLASA: 121-01/20-01/14

URBROJ: 2158/01-09-00/01-20-5

Osijek, 6. studenoga 2020.

Na temelju članka 19. stavka 1. i članka 86. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) pročelnik Upravnog odjela za financije i nabavu Grada Osijeka, raspisuje

**JAVNI NATJEČAJ**

za prijam u službu u Upravni odjel za financije i nabavu Grada Osijeka:

1. **Vježbenik –** radi osposobljavanja za poslove višeg stručnog suradnika - 1 izvršitelj na određeno vrijeme u trajanju vježbeničkog staža od 12 mjeseci

U svojstvu vježbenika primaju se osobe sa završenim obrazovanjem određene stručne spreme i struke, bez radnog iskustva na odgovarajućim poslovima ili s radnim iskustvom kraćim od vremena određenog za vježbenički staž.

1. **Viši stručni suradnik u Odsjeku financijske operative i gradskih prihoda –** 1 izvršitelj na neodređeno vrijeme

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se prima.

Osim općih uvjeta za prijam u službu kandidati moraju ispunjavati i sljedeće posebne uvjete:

**Za radno mjesto po brojem 1.**

- magistar ekonomije ili stručni specijalist ekonomske struke

- bez radnog iskustva na odgovarajućim poslovima ili s radnim iskustvom kraćim od vremena određenog za vježbenički staž (kraćim od 12 mjeseci)

* poznavanje rada na računalu.

**Za radno mjesto pod brojem 2.**

- magistar ekonomije ili stručni specijalist ekonomske struke

* najmanje jedna godina radnog iskustva na odgovarajućim poslovima,
* položen državni ispit,
* poznavanje rada na računalu.

Izrazi koji se, u ovom natječaju koriste u muškom rodu neutralni su i odnose se jednako na muški i ženski rod.

Služba se zasniva na neodređeno vrijeme, osim za prijam vježbenika.

Prijam u službu obavlja se uz obvezni probni rad u trajanju od tri mjeseca, osim za prijam vježbenika.

Vježbenici se primaju u službu na određeno vrijeme od dvanaest mjeseci radi obavljanja vježbeničke prakse.

Radnim iskustvom na odgovarajućim poslovima smatra se radno iskustvo ostvareno na poslovima odgovarajuće stručne spreme i struke.

Na javni natječaj se mogu javiti osobe oba spola.

Na javni natječaj se mogu prijaviti i osobe koje nemaju položen državni ispit pod uvjetom da ga polože u zakonskom roku.

Za prijam u službu osobe koja je strani državljanin ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.

S kandidatima koji udovoljavaju formalnim uvjetima natječaja bit će provedena prethodna provjera znanja i sposobnosti.

**Ako kandidat ne pristupi prethodnoj provjeri znanja i sposobnosti, smatra se da je povukao prijavu na javni natječaj.**

U prijavi na javni natječaj navode se osobni podaci podnositelja prijave (ime i prezime, adresa stanovanja, kontakt telefon ili mobitel, adresa elektroničke pošte), naziv radnog mjesta i upravnog odjela na koje se prijavljuje.

Prijavu je potrebno vlastoručno potpisati.

Uz prijavu na javni natječaj kandidati su dužni priložiti:

* životopis,
* dokaz o hrvatskom državljanstvu (preslika domovnice), odnosno za osobe sa stranim državljanstvom ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose,
* dokaz o stručnoj spremi (preslika diplome),
* dokaz o radnom iskustvu:

**Za radno mjesto pod brojem 1**.: kandidat koji nema radnog iskustva na poslovima odgovarajuće stručne spreme i struke dužan je priložiti dokumente navedene u točki a), a kandidat koji ima radno iskustvo kraće od vremena propisanog za vježbenički staž dužan je priložiti dokumente navedene u točkama a) i b),

**Za radno mjesto pod brojem 2**.: dokaz o radnom iskustvu na odgovarajućim poslovima u trajanju od najmanje jedne godine (potrebno je dostaviti dokumente navedene u točkama a) i b)),

1. elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje,
2. presliku ugovora o radu ili rješenja o rasporedu ili potvrdu poslodavca (svi navedeni dokumenti moraju sadržavati vrstu poslova koju je obavljao, vrstu stručne spreme tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje),

* dokaz o položenom državnom ispitu, ako ga kandidat posjeduje,
* uvjerenje da se protiv kandidata ne vodi kazneni postupak ili da nije pravomoćno osuđen za kaznena dijela iz članka 15. Zakona (ne starije od tri mjeseca od dana objave ovog natječaja) te vlastoručno potpisanu izjavu kandidata koju nije potrebno ovjeravati (a koja je dana pod materijalnom i kaznenom odgovornošću) da mu nije prestala služba u upravnom tijelu lokalne jedinice zbog teške povrede službene dužnosti u razdoblju od 4 godine od prestanka službe te izjavu da mu nije prestala služba u upravnom tijelu lokalne jedinice zato što nije zadovoljio na probnom radu u razdoblju od 4 godine od prestanka službe,
* dokaz o poznavanju rada na računalu (svjedodžba, potvrda ili izjava o poznavanju rada na računalu).

Uvjerenje o zdravstvenoj sposobnosti dostavlja izabrani kandidat prije donošenja rješenja o prijmu u službu na neodređeno vrijeme.

Isprave se prilažu u neovjerenoj preslici, a prije izbora kandidata predočit će se u izvorniku.

U službu ne mogu biti primljene osobe za koje postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19).

Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17 i 98/19), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17 i 98/19) je: <https://branitelji.gov.hr/zaposljavanje-843/843>

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca(ugovor, rješenje, odluka i sl.).

Urednom prijavom smatra se prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja ne smatra se prijavljenim kandidatom. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

Prijave na natječaj podnose se u roku **8 dana** od objave javnog natječaja u Narodnim novinama, **s obveznom naznakom naziva radnog mjesta 1. VIŠI STRUČNI SURADNIK – vježbenik ili 2. VIŠI STRUČNI SURADNIK, Odsjek financijske operative i gradskih prihoda, Upravni odjel za financije i nabavu Grada Osijeka,** na koje se podnositelj prijave prijavljuje, na adresu:

Grad Osijek, Povjerenstvo za provedbu natječaja

Franje Kuhača 9

31000 Osijek

Prijave se mogu dostaviti i u Pisarnicu Grada Osijeka, Franje Kuhača 9, Osijek.

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog natječaja.

Na web-stranici Grada Osijeka, [www.osijek.hr](http://www.osijek.hr) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.

Na istoj web-stranici te na oglasnoj ploči Grada Osijeka objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

O rezultatima natječaja kandidati će biti obaviješteni u zakonskom roku.

Grad Osijek

Pročelnik Upravnog odjela za financije i nabavu

David Krmpotić, univ. spec. oec.